作者:獨孤及
標題:下弋陽江舟中代書寄裴侍禦
內容:故鄉隔西日，水去連長天。前路知幾許，但指天南邊。愴恨極浦外，隱映青山連。東風滿帆來，五兩如弓弦。遙羨繡衣客，冏然馬首先。得餐武昌魚，不顧潯陽田。屈指數別日，忽乎成兩年。百花已滿眼，春草漸碧鮮。豈是離居時，奈何於役牽。洞庭有深涉，曷日期歸旋。且作異鄉料，詎知攜手緣。離憂未易銷，莫道樽酒賢。